Document ID: /roh_data/filtered/fineweb-2-filterrobots_roh.jsonl.gz/17265

Il Norvegiais è dentant stà per otg tschientavels pli plaun ch'il Svizzer. Beat Feuz ha terminà questa stagiun set da las nov cursas rapidas sin il podest. Tar ils umens è el l'emprim Svizzer dapi set onns che gudogna la culla pitschna da cristal. L'ultim era Didier Cuche che ha gudagnà il 2011 tant la culla pitschna da la cursa rapida sco er quella dal Super-G.
Gudagnà l'ultima cursa rapida da la stagiun en la Svezia han ex-aequo ils dus Austriacs Vincent Kriechmayr e Matthias Mayer ch'èn stads per quatter tschientavels pli spert che Feuz.
Mauro Caviezel è vegnì 19avel en l'ultima cursa da la stagiun. En il classament da disciplina è Caviezel sin posiziun 12.
RR novitads 14:00